﻿ Թուրքիայի իշխանությունները հայտարարել են, որ երկիրը մոտենում է համաճարակի բռնկման ավարտին
19:27 - 26/մայիսի/2020
Թուրքիայի իշխանությունները հայտարարել են, որ երկիրը հաջողությամբ է հաղթահարում նոր տեսակի կորոնավիրուսի ընթացքը և մոտենում է համաճարակի բռնկման ավարտին: Երկրի նախագահ Ռեջեփ Թայիփ Էրդողանը նշել է, որ ձեռնարկված քայլերը ցույց են տալիս, որ երկիրը ճիշտ ուղու վրա է: Էրդողանը մեկ անգամ ևս կոչ է արել ժողովրդին կրել դիմակ և պահպանել սոցիալական հեռավորություն: Այս մասին հայտնել է Anadolu գործակալությունը:
Թուրքիայում կորոնավիրուսի տարածման հետ կապված ավելի քան մեկ ամիս է՝ հանգստյան օրերին պարետային ժամ է սահմանվում: Համաձայն վերջին տվյալների՝ Թուրքիայում վարակվածների ընդհանուր թիվը գերազանցել է 157 հազարը, մահացել է 4369 մարդ։